સંતાન એક ઉંમરનું થઈ જાય પછી માબાપ એને કેમ એની રીતે થોડી છૂટછાટ નહીં લેવા દેતાં હોય? મમ્મી કદાચ એની જગ્યાએ સાચી હશે પણ બધું જ દર વખતે મને ગમે એવું ન પણ હોયને! એનાં પ્રેમ, સ્નેહ, લાગણીની મને કદર છે પણ મને ગૂંગળામણ થાય એ કેટલા અંશે વાજબી? એનાં સલાહ-સૂચનો મને થકવાડે છે. હું મોટો થઈ ગયો છું એનાથી એ મારી મમ્મી મટી નથી જવાની. મારી જિંદગીમાં પત્નીના આવી જવાથી મમ્મીનું મહત્ત્વ ઘટી નથી જવાનું. પણ મને મારી રીતે જિંદગીમાં આગળ ધપવાનો અધિકાર ખરો કે નહીં ?” અતિ પ્રેમ જ્યારે તમારી જિંદગીમાં દખલઅંદાજી કરવા માંડે ત્યારે ગભરામણ અને ગૂંગળામણ જ થાય.